Qaspar Ulliel

Sebastian Japrizonun eyniadlı romanı əsasında çəkilən «Uzunmüddətli nişan» detektiv dram filmində əsas rollardan birini oynadıqdan sonra dünya şöhrəti qazanmışdı. Aktyorun başqa diqqətəlayiq rolları arasında Piter Uebberin "Hannibal: Yüksəliş" filmində gənc Hannibal Lekter rolu, "Sen Loran" bioqrafik-dram filmində İv Sen Loran və s. rollarıdır. «Uzunmüddətli nişan» filminə görə  Sezar mükafatının laureatı: ən ümidverici aktyor kimi, və "Bu sadəcə dünyanın sonudur" filmində ən yaxşı kişi roluna görə ikinci dəfə Sezar mükafatına layiq görülmüşdür. Chanelin "Bleu de Chanel" kişi ətirinin siması idi.

Həyatı
Erkən həyatı
Qaspar Ulliel 1984-ci ildə Parisin şəhərkənarı Nöyi-sür-Sen kommunasında stilistlər ailəsində doğulub. Anası Kristin və atası Serj olmaqla ailədə tək övlad idi. Onun sol yanağındakı çapıq altı yaşında keçirdiyi Doberman hücumunun nəticəsidir. Uşaq ikən Ulliel kinorejissor olmaq arzulayırdı, liseyi bitirdikdən sonra Sen-Deni Universitetinə daxil olaraq orada kinematoqrafiya üzrə təhsil alır. O, çəkilməyə hələ məktəbli olarkən başlamışdı, ilk rolunu on iki yaşında televiziya filmində oynamışdı. Fransa televiziyasında yeni aktyor tez bir zamanda özünə diqqət çəkdi və sonrakı illərdə Ulliel bir neçə televiziya layihəsində çəkilməyə başladı.

Şəxsi həyatı
2005-2008-ci illərdə Qaspar fransız aktrisa Sesil Kassel ilə münasibətdə idi. 2007-ci ildə Şarlotta Kasiragi ilə qısa bir münasibəti olub. 2008-2013-cü illərdə Cordan Krantell ilə münasibətdə olub.

Qaspar 2013-cü ildən fransız model və müğənni Qaelli Pietri ilə münasibətdə idi. 9 noyabr 2015-ci ildə uşaq gözlədiklərini bildirdilər. Oğulları Orso 12 yanvar 2016-cı ildə anadan olub.

Ölümü
19 yanvar 2022-ci ildə məlum oldu ki, fransalı aktyor Savoyyadakı La Rosière xizək kurortunda bədbəxt hadisənin qurbanı olub. 18 yanvar 2022-ci ildə ailəsi ilə istirahət edərkən iki yamacın kəsişməsində başqa bir xizəkçi ilə toqquşub və ağır kəllə-beyin travması almışdı, təcili yardım vertolyotu ilə La-Tronş yaxınlığındakı Qrönobl şəhərinin universitet xəstəxanasının mərkəzinə çatdırılmışdı və ertəsi gün 37 yaşında vəfat edib.
Sonradan məlum olub ki, Ulliel dəbilqəsiz xizək sürərək təhlükəsizlik tədbirlərinə məhəl qoymayıb. Onunla toqquşan Litvalı xizəkçi xəsarət almamışdı.

Filmoqrafiya

 Filmin ili Filmin azərbaycanca adı Filmin orijinal adı  Rol1997tv.fMissiya: CangüdənMission protection rapprochée	1998tv.fXoş tətillərBonnes vacancesJoel1999tv.fYelləncəkLa basculeOlivye Baron1999fLəqəbAliasNikolya Traye1999fJulyettJulietteNikolya Dastye2000fJulien l'apprenticavan Jülyen2001fCanavar qardaşlığıLe pacte des loupsLui

 İstinadlar 

Xarici keçidlər
Kateqoriya:Sezar mükafatı laureatları
Kateqoriya:XX əsr aktyorları
Kateqoriya:XXI əsr aktyorları